Legend of Kaiilu. 523 



Walianui a me na kanaka i Kauai, a owau ka i pakele." Kiuiliaua o Hawaii e hoa- 

 koakoa, a e hoomakaukau, hoouna mai la i na waa e kii ia Kupakoili a me Kauai a 

 puni, e holo i Hawaii e kii i ka waa i ka waiwai; aohe kane noho, aohe waliine, aohe 

 keiki e holo a pau loa i Hawaii. O keia liana ana, he wea, i make a hiki lakou i Hawaii, 

 pau i ka luku ia aohe mea koe. 



Kaao no Kaulu. 



OKUKAOHIALAKA ka makuakane, o Hinauluohia ka makuahine, o Kaeha, ka 

 mua, o Kamano ka muli iho, o Kaulu ka pokii loa o lakou; ekolu lakou. O 



Kailua i Koolau ka aina hanau; o Kaeha ke kaikuaana aloha ia Kaulu; o Kamano 

 ka hana ino ia Kaulu, oia ke kaikuaana hana aloha ole. EHma makahiki o Kaulu i 

 loko o ka opu, ulu ka niho, loloa ka lauoho, huluhulu ka puukole. O ke kumu o keia 

 noho ana o Kaulu i loko o ka opu, o ka ohumu o Kamano, e pepehi ke hanau ae o 

 Kaulu; no keia hana a Kamano pela, noho no o Kaulu i loko o ka opu. 



O ko laua kaikuaana o Kaeha, ia ia i lohe ai i ka make o Kaulu ke hanau ae, 

 olelo aku ia ia Kamano: "Heaha ka mea e make ai ko kaua pokii?" A lohe o Kaulu 

 i keia olelo a Kaeha, olelo iho ia i loko o ka opu: "Aia ua ola, o oe ka ko'u mea e ola 

 ai; heaha la hoi, i ola au ia oe, alalia, malama aku au ia oe." Hanau o Kaulu, he 

 pauku kaula aohe kino maoli; nana ke kaikuaana huhu o Kamano, aohe kino, olelo iho 

 ia, ina he kino kou make oe ia'u. O Kaeha hoi ko laua kaikuaana, lalau aku la ia i 

 ke kino kaula o Kaulu, a lawe aku la a kau i luna o ka holopapa. Malaila o Kaulu i 

 waiho ai a hala ekolu anahulu, me ka ike ole ia aku. 



O Kaeha hoi, ko laua kaikuaana, ua lilo i ke akua, i kini akua i ka lehu o ke 

 akua, i ka pukui akua, i ke kaikuaana o ke akua. Lawe ia aku la o Kaeha a ka Lewa- 

 nuu a me ka Lewalani ka aina o Kane ame Kanaloa e noho ana. 



Maluna o ka holopapa o Kaulu, a lilo i kino kanaka (ke ana o ka holopapa he 

 wahi kau kapa); ala ae la o Kaulu a nana ia loko o ka hale, aole kona kaikuaana o 

 Kaeha; oili ae la ia a ma waho o ka hale, nana ae la a ike, ua lilo i ke akua i luna o ka 

 Lewanuu a me ka Lewalani. Ia manawa hele o Kaulu e imi i kona kaikuaana ia 

 Kaeha, a hiki ia i kahi a ka nalu e poi ana, olelo aku la ia i ka nalu: "B keia nalu nui 

 e ku nei a kiekie, he ikaika no?" Ae mai ka nalu: "Ae." Ninau aku o Kaulu: 

 "Heaha kou ikaika?" "He poi iho maluna, loaa iho, eloelo," pela mai ka nalu. Popoi 

 ka nalu, ewalu nalu i luna o Kaulu, aohe nae o Kaulu make. Ninau ihc o Kaulu i na 

 lima ona, o Hakaukahi ka lima akau, o Limapaihala ka lima hema; olelo ae na lima: 

 "A ke aha a ke aha?" "A ke a luna, a ke a lalo." E uhae aku ana o Kaulu i ka nalu 

 liilii a hiki i keia la. 



